เกียรตินาคินลงทุนไอที ทุ่มเงิน400ล.ดึงลูกค้า
ธนาคารเกียรตินาคิน ทุ่ม 400 ล้านบาท ปรับระบบไอทีใหม่ เน้นเพิ่มประสิทธิภาพคอลเซ็นเตอร์
16 เม.ย. 2558

ธนาคารเกียรตินาคิน ทุ่ม 400 ล้านบาท ปรับระบบไอทีใหม่ เน้นเพิ่มประสิทธิภาพคอลเซ็นเตอร์
นายอนุชิต อนุชิตานุกูล ประธานสายพัฒนาระบบงานช่องทางขายและผลิตภัณฑ์ ธนาคารเกียรตินาคิน เปิดเผยว่า จากการที่ธนาคารตั้งเป้าเป็นไพรเวทแบงก์กิ้ง ธนาคารจึงลงทุนพัฒนาระบบไอทีอย่างต่อเนื่อง เพื่อรองรับการขยายตัวของลูกค้า โดยคาดว่าจะใช้งบลงทุนรวมประมาณ 400 ล้านบาท แต่ปีที่แล้วยังลงทุนไม่ถึง 200 ล้านบาท เป็นเพราะทยอยปรับปรุงเป็นระยะ ไม่ได้รีบร้อน
นายอนุชิต กล่าวว่า ธนาคารจะปรับปรุงและยกระดับการให้บริการของคอลเซ็นเตอร์ให้ดียิ่งขึ้น เนื่องจากจะต้องบริหารรวมศูนย์ ซึ่งธนาคารจะได้ลูกค้าเพิ่มจากกลุ่มภัทรที่ลงทุนในตลาดทุนอีก 6,000-7,000 คน มีสินทรัพย์รวมกัน 3 แสนล้านบาท แต่ลูกค้าเหล่านี้ใช้บริการธนาคารทางโทรศัพท์ อยู่ในออนไลน์ ดังนั้นธนาคารจะต้องปรับปรุงระบบเพื่อให้บริการลูกค้าได้อย่างลื่นไหล
“การวางรากฐานทรานแซคชั่นแบงก์กิ้งเป็นเรื่องสำคัญ ที่จะให้บริการกับลูกค้าของธนาคาร ที่เน้นให้บริการโอนเงิน ชำระเงิน จะต้องสร้างผลิตภัณฑ์ตอบสนองการให้บริการลูกค้าอย่างเต็มที่  ซึ่งธนาคารจะเป็นหนึ่งในธุรกิจไพรเวทแบงก์กิ้ง” นายอนุชิต กล่าว